# Arkivet

### Fra Wikipedia, den frie encyklopedi

Arkivet er det innarbeidede navnet på Vesterveien 4 i Kristiansand. Bygningen ble oppført i 1935 for Statsarkivet i Kristiansand, og ble i periodene 1935–40 og 1945–1997 brukt av denne institusjonen. Historisk er bygningen mest kjent som hovedkvarter for Gestapo på Sørlandet i perioden 1942–45. Bygningen eies og drives i dag av Stiftelsen Arkivet.

## [rediger] Historie

Vesterveien 4 ligger i et villastrøk i Kristiansand med utsikt til Vesterhavnen. Bygningen i funkis-stil ble ferdigstilt i 1935, og ble 8. mars samme år offisielt tatt i bruk av Statsarkivet.

Etter at Norge ble okkupert av Tyskland i april 1940 ble bygningen overtatt av tyske luftvernsoldater. I 1941 ble den gitt tilbake til Statsarkivet. Et år senere, i 1942, ble bygningen imidlertid rekvirert av Gestapo. Inntil mai 1945 var Vesterveien 4 Gestapo-hovedkvarter på Sørlandet.

Under SS-Hauptsturmführer kriminalkommissar Rudolf Kerner ble Vesterveien 4, fra da av kjent som Arkivet, en de mest beryktede Gestapo-stasjonene i Norge. I følge tall fra Stiftelsen Arkivet ble 367 norske menn og kvinner grovt torturert her. Flere døde under eller som følge av torturen.

I 1945 ble Vesterveien 4 igjen tatt i bruk av Statsarkivet. Alt arkivmateriale var under krigen blitt brakt i sikkerhet i Oslo - noe ble også oppbevart i sølvgruvene på Kongsberg - og intet materiale gikk tapt mens de tyske okkupantene var i besittelse av bygningen. Bygningen ble brukt av Statsarkivet inntil 1997.

Etter at Statsarkivet flyttet ut ble bygningen overtatt av Stiftelsen Arkivet, som driver forskning på og opplysningsvirksomhet omkring norsk okkupasjonshistorie. Andre etasje i bygningen leies ut til humanitære organisasjoner. Kjelleretasjen er brakt tilbake til den stand den hadde i perioden 1942-45, med rekonstruksjoner av celler og torturkammre.

Bygningen er åpen for publikum.

## [rediger] Eksterne lenker

http://www.stiftelsen-arkivet.no/

Hentet fra «http://no.wikipedia.org../../../a/r/k/Arkivet.html»

Kategorier: Bygninger i Kristiansand | Norge under andre verdenskrig

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk